Būtnāri
Būtnāri (agrāk arī Butnāri, Bērzi, Kurzeme) ir ciems Saldus novada Zirņu pagastā pie Butnāru strauta. Izvietojies pagasta austrumdaļā autoceļu A9 un P105 krustojumā 13 km no pagasta centra Zirņiem, 4,5 km no novada centra Saldus un 122 km no Rīgas. Bērzu apdzīvotā vieta izveidojusies padomju gados pie bijušās Butnāru skolas un nespējnieku patversmes kā kolhoza «Kurzeme» ciemats. Būtnāros atradās Kurzemītes pamatskola (1988-2012), ir bibliotēka, medpunkts.